Миланэ спортсмен цIэрыIуэр хегъащIэ
Витязевэ жылагъуэм щекIуэкIащ тхэквондомкIэ Урысейпсо зэхьэзэхуэ. Абы хэтащ къэралым и щIыналъэ 41-м къикIа, зи ныбжьыр илъэс 21-рэ иримыкъуа спортсмен 450-рэ.
Зэхьэзэхуэм и япэ дыдэ махуэм ди республикэм и командэ къыхэхам дыщэ медаль къахуихьащ Бекъул Миланэ. Зи хьэлъагъыр килограмм 46-м нэблагъэхэм я зэпэщIэтыныгъэм абы зэIущIиплI щригъэкIуэкIащ. КIэух зэIущIэм ар щытекIуащ мэзкуудэс спортсмен цIэрыIуэ, иужьрей илъэситIым зэи къыхамыгъэщIа Медведевэ Ларисэ.
Къэбэрдей-Балъкъэрым щыщ Багъ Идар зи хьэлъагъыр килограмм 54-м нэблагъэхэм я деж домбеякъ медалыр къыщихьащ. Япэ зэIущIищым шэч къызытумыхьэн текIуэныгъэ щызыIэрызыгъэхьа ди лъэпкъэгъур финал ныкъуэ зэпэщIэтыныгъэм 1:2-уэ къыщыхигъэщIащ иужькIэ дыщэ медалыр къэзыхьа Къэрэшей-Шэрджэсым щыщ Есипов Александр.
Спортсменхэр егъасэ Ахъмэт Амир.
ЖЫЛАСЭ Замир.
